iraklixyz/georgian-wikipedia-cleaned huggingface dataset:
ლონდონის სამეფო ბირჟა

სამეფო ბირჟა ლონდონში 1565 წელს დააარსა სერ ტომას გრეშემმა. იგი ქალაქის სავაჭრო ცენტრს წარმოადგენდა. გრეშემმა დიზაინი ინათხოვრა ბირჟისგან, რომელიც ანტვერპენში იხილა. მან ლონდონის ბირჟის აგებისთვის საჭირო ყველა ხარჯი თავისი ჯიბიდან დაფარა. ტომასი ლორდ ჩემბერლენს წერდა:

სამეფო ბირჟა ოფიციალურად გაიხსნა 1571 წლის 23 იანვარს დედოფალ ელისაბედ -ის მიერ, რომელმაც ბირჟის შენობას სამეფო ტიტული მისცა. ინგლისელებმა გადაიღეს ფლამანდური ვაჭრობის პრაქტიკა და ანტვერპენთან კონკურირება დაიწყეს.
პიჩ-ლეიკი

პიჩ-ლეიკი — ბუნებრივი ტბა ტრინიდადი და ტობაგოში, კუნძულ ტრინიდადის სამხრეთ-დასავლეთ ნაწილში, ქალაქ ლა-ბრეასთან. ფართობი 40 ჰა აღწევს, ხოლო მაქსიმალური სიღრმე დაახლოებით 80 მ-ს. შეიცავს სუფთა თხევად ასფალტს, რომლის მარაგი დაახლოებით 6 მილიონ ტონად არის შეფასებული. ყოველწლიურად მოიპოვებენ ათი ათასობით ტონა ასფალტს. წარმოადგენს მსოფლიოში ბუნებრივი ასფალტის უდიდეს რეზერვუარს. ტბის წარმოქმნა დაკავშირებულია სიღრმულ რღვევებთან. ტბა აღმოაჩინა ინგლისელმა უოლტერ რელიმ 1595 წელს. ამჟამად ტურისტულ ღირსშესანიშნაობას წარმოადგენს. ტბაში მოპოვებული მაღალხარისხიანი ასფალტი ექსპორტზე გააქვთ. ტრინიდადი და ტობაგოს მთავარ ექსპორტს სწორედ ასფალტი წარმოადგენს.

გალერეა
გუნარ მიურდალი

გუნარ მიურდალი (; დ. 6 დეკემბერი, 1898, გუსტაფსი — გ. 17 მაისი, 1987, სტოკჰოლმი) — შვედი ეკონომისტი, სოციოლოგი და პოლიტიკოსი. 1974 წელს, ფრიდრიხ ჰაიეკთან ერთად მიიღო ნობელის პრემია ეკონომიკის დარგში „ინოვაციური ნაშრომისთვის ფულის თეორიაში და ეკონომიკური, სოციალური და ინსტიტუციური მოვლენების ურთიერთდამოკიდებულების საფუძვლიანი ანალიზისთვის“. ასევე ცნობილია, თავისი ნაშრომით „ამერიკული დილემა: ნეგროების პრობლემა და თანამედროვე დემოკრატია“.

დაიბადა გუსტაფსში (შვედეთი), დაამთავრა იურიდიული სკოლა სტოკჰოლმში. სტოკჰოლმის უნივერსიტეტის სამართლის დოქტორი, მოგვიანებით, ამავე უნივერსიტეტის პროფესორი. მუშაობდა გაეროს ეკონომიკური კომისიიის ევროპის მიმართულების აღმასრულებელ მდივნად. ფრენკ სეიდმანისა და ვებლენ-კომონსის პრემიების ლაურეატი.
სნუკერისტების ოფიციალური რეიტინგი 1976-1977 წლების სეზონზე

სნუკერისტების ოფიციალური რეიტინგი 1976-1977 წლების სეზონზე — პროფესიონალური სნუკერის სამყაროში პირველი რეიტინგი, რომელიც შედგა წინა სამი სეზონის შედეგების მიხედვით. რეიტინგული ქულები მოთამაშეებს ერიცხებოდათ მსოფლიო ჩემპიონატზე მონაწილეობით — 1974, 1975 და 1976 წლებში. შესაბამისად, რეი რიარდონმა, როგორც ამ სამი ჩემპიონატის გამარჯვებულმა, მიიღო 5-5 ქულა, ჯამში — 15 ქულა. მსოფლიო ჩემპიონატის ფინალისტმა მიიღო 4 ქულა, ნახევარფინალისტებმა — 3, 1/4 ფინალის მონაწილეებმა — 2, 1/8 ფინალის მონაწილეებმა — 1. ამგვარად, პირველი რეიგინტული სია მოიცავდა 20 მოთამაშეს, რომლებმაც რაიმე ქულა მაინც დააგროვეს.

რეიტინგი
სნუკერის სეზონი 2013-2014

სნუკერის სეზონი 2013-2014 — სნუკერის პროფესიონალური ტურნირების სერია 2013-2014 წლებში. მიმდინარეობა — 6 ივნისი 2013 — 5 მაისი 2014. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — ნილ რობერტსონი (ავსტრალია), მასტერსი — რონი ო’სალივანი (ინგლისი), მსოფლიო ჩემპიონატი — მარკ სელბი (ინგლისი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 35 შეჯიბრი.

ოფიციალური რეიტინგი
სნუკერის სეზონი 2014-2015

სნუკერის სეზონი 2014-2015 — სნუკერის პროფესიონალური ტურნირების სერია 2014-2015 წლებში. მიმდინარეობა — 8 მაისი 2014 — 4 მაისი 2015. სეზონის მთავარი ტურნირების გამარჯვებულები: დიდი ბრიტანეთის ჩემპიონატი — რონი ო’სალივანი (ინგლისი), მასტერსი — შონ მერფი (ინგლისი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 30 შეჯიბრი.
მსოფლიო ჩემპიონატი სნუკერში 2014

მსოფლიო ჩემპიონატი სნუკერში 2014 — მთავარი ტურნირი სნუკერის სამყაროში. ჩატარების ადგილი — შეფილდი, კრუსიბლის თეატრი (ინგლისი). ტურნირის გამარჯვებული გახდა მარკ სელბი, რომელმაც ფინალში დაამარცხა რონი ო’სალივანი ანგარიშით 18:14.

უმაღლესი ბრეიკი
140 — ჯად ტრამპი

ფინალი
მარკ სელბი 18:14 რონი ო’სალივანი
ვახტანგ ბურდული

ვახტანგ ბურდული (დ. 9 ნოემბერი, 1945, თბილისი, საქართველოს სსრ) — ქართველი ეკონომისტი. 1969 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. საქართველოს მეცნიერებათა აკადემიის პაატა გუგუშვილის სახელობის ეკონომიკის ინსტიტუტის განყოფილების უფროსი. 8 წიგნისა და 144-მდე სტატიის ავტორი. ეკონომიკის მეცნიერებათა დოქტორი. სადისერტაციო თემა – „ქვეყნის ეკონომიკური განვითარების რეგულირების მექანიზმი და მისი პრაქტიკული რეალიზაციის გზები“ (საქართველოს მაგალითზე). დაიცვა 1987 წელს.
ჩვამასებრნი

ჩვამასებრნი — ფრინველთა ოჯახი რეგვენასნაირთა რიგისა. გრძელკისერა, ტანად დიდი ფრინველებია (სხეულის სიგრძეა 55-92 სმ, მასა — 800 გ — 4 კგ). აქვთ გრძელი, კაუჭიანი ნისკარტი. კარგად ფრენენ, ყურყუმელაობენ და წყალქვეშ ცურავენ. შებუმბლულნი არიან შავად, ლითონისებრი ბზინვარება დაკრავთ. ბინადრობენ კოლონიურად კლდეებსა ან ხეებზე. იკვებებიან თევზით. ოჯახში 2 გვარია: ნანოპტერუმი, რომელიც წარმოდგენილია 1 სახეობით, და ნამდვილი ჩვამები, რომლებიც სპორადულად არიან გავრცელებული თითქმის მთელ მსოფლიოში.
პარკ დე პრენსი

„პარკ დე პრენსი“ ( — პრინცების პარკი) — საფეხბურთო სტადიონი პარიზში (საფრანგეთი), რომელიც იტევს 48 229 მაყურებელს. „პარი სენ-ჟერმენის“ საშინაო არენა.

1998 წლამდე აგრეთვე ითვლებოდა საფრანგეთის ნაკრების საშინაო სტადიონად, ვიდრე პარიზის გარეუბანში, სენ-დენიში, სპეციალურად 1998 წლის მსოფლიო ჩემპიონატისთვის „სტად დე ფრანსი“ არ აშენდა.

„პარკ დე პრენსმა“ ორ ფინალს უმასპინძლა ევროპის ჩემპიონატის ეგიდით: 1960 და 1984 წლების ფინალები. საკლუბო დონეზე უმასპინძლა სამ ფინალს ჩემპიონთა ლიგასა (1956, 1975-სა და 1981 წლების ფინალებს) და ორს თასების მფლობელთა თასზე (1978-სა და 1995 ფინალებს).

გარდა საფეხბურთოსა, სტადიონზე რეგულარულად ტარდება სარაგბო მატჩები, მათ შორის, საფრანგეთის ნაკრების მონაწილეობითაც.
დიდი წითელი ხატის ტბა

დიდი წითელი ხატის ტბა — ტბა საქართველოში, ახალგორის მუნიციპალიტეტში. მდებარეობს ხარულის ქედის აღმოსავლეთ კალთაზე, მდინარე ქსნის აუზში, ზღვის დონიდან 2779 მ სიმაღლეზე. სარკის ფართობი 0,23 კმ², აუზის ფართობი 2,42 კმ², მაქსიმალური სიღრმე 53 მ. ტბის აუზისთვის დამახასიათებელია ვულკანური და მყინვარული რელიეფის ფორმები. აუზის აღმოსავლეთი ნაწილი უკავია ვულკან წითელი ხატის (3026 მ) დასავლეთ კალთას. სანაპირო ხაზი სუსტადაა შეჭრილ-შემოჭრილი. წყალი ლურჯია, მეტად მტკნარი და სუფთა. ზედაპირული ჩამონადენი არ აქვს. თევზი არ არის.
პატარა წითელი ხატის ტბა

პატარა წითელი ხატის ტბა — ტბა საქართველოში, ახალგორის მუნიციპალიტეტში. მდებარეობს ხარულის ქედის აღმოსავლეთ კალთაზე, მდინარე ქსნის აუზში, ზღვის დონიდან 2785 მ სიმაღლეზე. სარკის ფართობი 0,09 კმ², აუზის ფართობი 0,81 კმ², მაქსიმალური სიღრმე 18 მ. წყალი ლურჯია, მეტად მტკნარი და სუფთა. გაუდინარია. თევზი არ არის.
დიდი ჯაჯის ტბა

დიდი ჯაჯის ტბა — ტბა საქართველოში, ჩოხატაურის მუნიციპალიტეტში. მდებარეობს მესხეთის ქედის სამხრეთ კალთაზე, მწვერვალ მეფისწყაროს სამხრეთით, ზღვის დონიდან 2655 მ სიმაღლეზე. სარკის ფართობი 0,01 კმ², მაქსიმალური სიღრმე 5 მ. აუზის ფართობი 0,89 კმ². უკავია კარული ქვაბულის ძირი. საზრდოობს თოვლის, წვიმისა და მიწისქვეშა წყლით. წყალი მტკნარი, სუფთა და გამჭვირვალეა. გაუდინარია.
პატარა ჯაჯის ტბა

პატარა ჯაჯის ტბა — ტბა საქართველოში, ადიგენის მუნიციპალიტეტში. მდებარეობს მესხეთის ქედის სამხრეთ კალთაზე, მწვერვალ მეფისწყაროს სამხრეთით, ზღვის დონიდან 2330 მ სიმაღლეზე. სარკის ფართობი 0,007 კმ², მაქსიმალური სიღრმე 3,2 მ. აუზის ფართობი 0,58 კმ². უკავია კარული ქვაბულის ძირი. საზრდოობს თოვლის, წვიმისა და მიწისქვეშა წყლით. წყალი მტკნარი, სუფთა და გამჭვირვალეა. პატარა ჯაჯის ტბა გაუდინარია.
ბუმბული

ბუმბული — ფრინველის კანის რქოვანი წარმონაქმნი, რომელიც თითქმის მთლიანად ფარავს სხეულს. ბუმბული ასრულებს თერმორეგულაციის ფუნქციას, იცავს ორგანიზმს მექანიკური დაზიანებისაგან, განსაზღვრავს სხეულის ფორმას. არჩევენ შემდეგი სახის ბუმბულს: კონტურულს, ძაფისებრს, ყურთუკს, ღინღლს და ჯაგარს. ყველაზე რთული აგებულებისაა კონტურული ბუმბული. იგი შედგება ღეროსა და მარაოსაგან. ღეროს იმ ნაწილს, რომელზედაც მარაოა, ღეპეპი ეწოდება. კონტურული ბუმბული ქმნის პირველი და მეორე რიგის მომქნევ ბუმბულს, საჭის ბუმბულს და სხვა. ბუმბული ხუნდება და ცვდება, ფრინველი პერიოდულად იცვლის მას. ბუმბულის შეფერილობა დამოკიდებულია მასში არსებულ პიგმენტებზე ან ბუმბულის მიკროსკოპულ სტრუქტურაზე.
კოტოკუ

იმპერატორი კოტოკუ (დ. 596 — გ. 654) — იაპონიის 36-ე იმპერატორი მემკვიდრეობის ტრადიციული წესის მიხედვით. კოტოკუ ქვეყანას 9 წელი მართავდა.

ტრადიციული ამბები
კოტოკუს ტახტზე ასვლამდე მას კარუდ ან პრინც კარუდ მოიხსენიებდნენ, ხოლო იმპერატორად გახდმოს შემდეგ — ოკინაგატარასი ჰირონუკა ნო მიკოტოდ.

კოტოკუ იმპერატორ ბიდაცუს შთამომავალი იყო. მისი შვილები პრინც ტინუს და პრინცესა კიბიცუ-ჰიმეს იყვნენ, ხოლო მისი ღვიძლი და იმპერატორი კოგიოკუ იყო. კოგიოკუს და კოტოკუს მამა იმპერატორ ბიდაცუს შვილიშვილი იყო.

კოტოკუ ქვეყანას 645 წლის 12 ივლისიდან 654 წლმადე მართავდა. კოძიკი წერდა, რომ იმპერატორი მორწმუნე ბუდისტი იყო.

645 წელს იმპერატორმა ახალი ქალაქი ნანივა დააარსა, სადაც მდებარეობდა საზღვაო ფლოტი, განვითარებული ვაჭრობა და გამოიყენებოდა დიპლომატიური საქმიანობისთვის. მოგვიანებით კოტოკუმ დედაქალაქი იამატოდან ნანივაში გადაიტანა.

იმპერატორი 654 წელს 58 წლის ასაკში გარდაიცვალა. ტახტზე მისი უფროსი და კოგიოკუ ავიდა, ოღონდ ამჯერად საიმეის სახელით.
ფორბიის ბრძოლა

ფორბიის ბრძოლა — მეექვსე ჯვაროსნული ლაშქრობის შემდგომი ბრძოლა. გაიმართა 1244 წლის 17-18 ოქტომბერს ერთი მხრივ, ჯვაროსნებისა და დამასკოს აიუბიდების გაერთიანებულ არმიასა და მეორე მხრივ, ეგვიპტის აიუბიდებს შორის.

ბრძოლა
ბრძოლა დაიწყო 17 ოქტომბრის დილას, ამ შეტაკებაში ეგვიპტელებთან ერთად ქრისტიანი რაინდებიც ჩაებნენ. ეგვიპტელებმა დაიკავეს თავიანთი პოზიციები. 18 ოქტომბრის დილას ბეიბარსმა განაახლა ბრძოლა და ხვარაზმელები გამოიყვანა დამასკოს ცენტრის მოკავშირე ხაზების წინააღმდეგ საბრძოლველად. ცენტრი გაარღვიეს გააფთრებული შეტევის შედეგად, რის შემდეგაც ხვარაზმელებმა დაარტყეს მოკავშირე ჯარების მარცხენა ფლანგს და სწრაფად მიმოფანტეს ბედუინები. ამირას კავალერია თითქმის მთლიანად განადგურდა. ალ-მანსულ-იბრაჰიმმა ბრძოლის ველიდან გაიყვანა 280 გადარჩენილი ჯარისკაცი, მისი ძალებიდან სულ ეს გადარჩა. ხვარაზმეების მრისხანე შეტაკების შედეგად ჯვაროსნების ფლანგი შეერია მამლუქების ფლანგს, რომლებიც მათ წინაშე იდგა და თავდაპირველად წარმატებას მიაღწია, რითაც გამოიწვია ბეიბარსის აღშფოთება. ჯვაროსნებზე ხორეზმელების ზეწოლამ გამოიწვია კარგად შეიარაღებულ რაინდთა – ფეხოსანთა რაზმში არეულობა. ამ ბრძოლაში დაიღუპა 5000 ჯვაროსანი, 800 კი ტყვედ ჩავარდა, მათ შორის გოტიე დე ბრიენი. ბრძოლას გადაურჩა 33 ტამპლიერი, 27 ჰოსპიტალიერი და 3 ტევტონის ორდენის რაინდი. ფილიპ დე მონფორი და იერუსალიმის პატრიარქი გაიქცნენ ასკალონში. ტამპლიერების მაგისტრი არმან დე პერიგორი, ტირის მთავარეპისკოპოსი, ლიდიისა და რამლის ეპისკოპოსები ბრძოლაში დახოცეს.

შედეგები
პაპმა ინოკენტი -მ 1245 წელს, ლიონის პირველ საეკლესიო კრებაზე ხალხს მოუწოდა ახალი ჯვაროსნული ლაშქრობისაკენ, მაგრამ ფრანგებს არ შეეძლოთ აღედგინათ თავისი ძალაუფლება წმინდა მიწაზე. იერუსალიმის სამეფო აღმოჩნდა კიდევ უფრო მძიმე მდგომარეობაში ფორბიასთან ბრძოლის შემდეგ ვიდრე მანამდე იყო. მათ ვერ შეძლეს გამოეყვანათ იმდენივე დიდი ჯარი როგორც ჰატინის ბრძოლაში და მეტად აღარ ჩაუტარებიათ შეტევითი ოპერაციები. გამარჯვება არ იყო წარმატებული აიუბიდებისთვის. ხვარაზმელები აჯანყდნენ, მაგრამ 1246 წელს დაამარცხა ელ-მანსურმა. რუქნ-ად-დინ ბეიბარსი შეუერთდა ხვარაზმელებს და მოგვიანებით ალ-სალიჰ აიუბიდის ციხეში გარდაიცვალა.
დიდი ბრიტანეთის ჩემპიონატი სნუკერში 1977

დიდი ბრიტანეთის ჩემპიონატი სნუკერში 1977  — სნუკერის პროფესიონალური არარეიტინგული ტურნირი, რომელიც ტარდებოდა 1977 წლის 26 ნოემბრიდან 3 დეკემბრამდე ინგლისში, ბლეკპულში. ტურნირის გამარჯვებული გახდა პეტსი ფეიგანი, რომელმაც ფინალში დუგ მაუნტჯოი დაამარცხა ანგარიშით 12:9.

სნუკერის ისტორიაში ეს იყო დიდი ბრიტანეთის ჩემპიონატის პირველი გათამაშება.

საპრიზო ფონდი
გამარჯვებული: £ 2 000
მთლიანი საპრიზო ფონდი: £ 7 000
დიდი ბრიტანეთის ჩემპიონატი სნუკერში 1978

დიდი ბრიტანეთის ჩემპიონატი სნუკერში 1978  — სნუკერის პროფესიონალური არარეიტინგული ტურნირი, რომელიც ტარდებოდა 1978 წლის 22 ნოემბრიდან 1 დეკემბრამდე ინგლისში, პრესტონში. ტურნირის გამარჯვებული გახდა დუგ მაუნტჯოი, რომელმაც ფინალში დევიდ ტეილორი დაამარცხა ანგარიშით 15:9.

საპრიზო ფონდი
გამარჯვებული: £ 3 500
მთლიანი საპრიზო ფონდი: £ 12 500
დიდი ბრიტანეთის ჩემპიონატი სნუკერში 1979

დიდი ბრიტანეთის ჩემპიონატი სნუკერში 1979  — სნუკერის პროფესიონალური არარეიტინგული ტურნირი, რომელიც ტარდებოდა 1979 წლის ნოემბრიდან 16 დეკემბრამდე ინგლისში, პრესტონში. ტურნირის გამარჯვებული გახდა ჯონ ვირგო, რომელმაც ფინალში ტერი გრიფიტსი დაამარცხა ანგარიშით 14:13.

საპრიზო ფონდი
გამარჯვებული: £ 4 500
მთლიანი საპრიზო ფონდი: £ 15 000
ვიტი-ლევუს კუნძულები

ვიტი-ლევუს კუნძულები — ფიჯის რესპუბლიკის ძირითადი კუნძულოვანი ჯგუფი წყნარ ოკეანეში. შედგება ყველაზე დიდი კუნძულისაგან — ვიტი-ლევუ და მის გარშემო მყოფი პატარა კუნძულებისაგან: მბაუ, მბენგა, ნუკულაუ და ვატულელე. კუნძულებიდან შორიახლოს მდებარეობენ ლომაივიტის და იასავის კუნძულები, რომლებიც ცალკე კუნძულოვან კგუფებს ეკუთვნიან. კუნძულების საერთო ფართობია — 10 453 კმ², ხოლო მოსახლეობა 2007 წლის აღწერის შესაბამისად — 661 997 ადამიანი. მოსახლეობის დიდი ნაწილი მიეკუთვნება ინდო-ფიჯელებს. კუნძულ ვიტი-ლევუზე მდებარეობს ქვეყნის დედაქალაქი სუვა. ადგილობრივ ენებზე ვიტი-ლევუ — «დიდი კუნძული». ვიტი — «კუნძული», დამახინჯებული სახით ნიშნავს ფიჯის.

კუნძულზე მდებარეობს ფიჯის თოთხმეტიდან რვა პროვინცია. მბის, ნანდრონგა-ნავოსის და რის პროვინციები შედიან დასავლეთის ოლქის შემადგენლობაში, ხოლო ნაიტასირის, ნამოსის, რევის, სერუის და ტაილევუს პროვინციები — ცენტრალური ოლქის შემადგენლობაში.
სიყვარული ჟამიანობის დროს

„სიყვარული ჟამიანობის დროს” — კოლუმბიელი მწერლის, ნობელის პრემიის ლაურეატის, გაბრიელ გარსია მარკესის, 1985 წლის რომანი. მოქმედება რომანში ხდება საუკუნის ბოლოსა და საუკუნის დასაწყისში და ეფუძნება მწერლის მშობლების ურთიერთობის ისტორიას. 2007 წელს ჰოლივუდში გადაიღეს ამავე სახელწოდების ინგლისურენოვანი ფილმი.

სიუჟეტი
რომანის მთავარი გმირები არიან ფლორენტინო არისა და ფერმინა დასა. მათ ერთმანეთი ახალგაზრდობაში უყვარდებათ. საიდუმლოდ ურთიერთობაში შეყვარებულებს ფერმინას დეიდა — ესკოლასტიკა ეხმარებათ. ფლორენტინომ და ფერმინამ ერთმანეთს რამდენიმე სასიყვარულო წერილი მისწერეს, თუმცა, ერთხელაც ფერმინას მამა, ლორენცო დასა, შეიტყობს მათ შესახებ და ქალიშვილს მოსთხოვს დაუყოვნებლივ გაწყვიტოს ფლორენტინოსთან ურთიერთობა. უარის მიღების შემდეგ, შვილთან ერთად სხვა ქალაქში, გარდაცვლილი ცოლის ოჯახში, გადადის საცხოვრებლად. მანძილის მიუხედავად, ფლორენტინო და ფერმინა განაგრძობენ ერთმანეთთან ურთიერთობას ტელეგრაფის საშუალებით, თუმცა დაბრუნების შემდეგ ფერმინა ხვდება, რომ ფლორენტინოსთან მისი ურთიერთობა ოცნებისა და ილუზიის მეტი არაფერი ყოფილა, რადგან, ფაქტობრივად, ისინი ერთმანეთისათვის უცხოები არიან, ამიტომ იგი წყვეტს მასთან ურთიერთობას და უბრუნებს ყველა მის წერილს.

მოგვიანებით, ფერმინა ხვდება ახალგაზრდა, ეროვნულ გმირს — ექიმ ხუვენალ ურბინოს. მიუხედავად თავდაპირველი ანტიპათიისა მის მიმართ, საბოლოოდ ფერმინა თანხმდება მასთან ქორწინებაზე. ურბინო არის მეცნიერების, თანამედროვეობისა და „წესრიგისა და პროგრესისადმი” „თავშეწირული” ექიმი, რომელიც მოწოდებულია აღმოფხვრას ქოლერა და ხელი შეუწყოს საზოგადოებრივ სამუშაოებს. იგი არის რაციონალური ადამიანი, რომლის ცხოვრებაც ზუსტადაა ორგანიზებული და რომელიც დიდად აფასებს საკუთარ მნიშვნელობასა და რეპუტაციას საზოგადოებაში. ის არის პროგრესისა და მოდერნიზაციის მაცნე.

ფერმინას გათხოვების შემდეგაც კი ფლორენტინო დებს ერთგულების ფიცს და უცდის მას. როდესაც ფერმინასთან დიდი ხნის თანაცხოვრების შემდეგ ურბინო გარდაიცვლება, ფლორენტინო მიდის ფერმინასთან, ეუბნება, რომ წლების განმავლობაში მისი ერთგული იყო და მასთან დაბრუნებას სთხოვს. საბოლოოდ ფერმინა მას მეორე შანსს აძლევს. ისინი ცდილობენ იცხოვრონ ერთად ხუთ ათეულ წელზე მეტი ხნის განშორების შემდეგ.
ელ-მანსურის ბრძოლა

ელ-მანსურის ბრძოლა — მეშვიდე ჯვაროსნული ლაშქრობის ბრძოლა. გაიმართა 1250 წლის 8-11 თებერვალს საფრანგეთის ჯარსა (მეთაური ლუი ) და ეგვიპტის ჯარს (მეთაური ბეიბარს ) შორის. ბრძოლა დასრულდა აიუბიდების გამარჯვებით.

მუსლიმი ისტორიკოსების წყაროებზე დაყრდნობით 15-დან 30 ათასამდე ფრანგი დაიღუპა ბრძოლის ველზე. შემდეგ მძიმე ბრძოლაში ფარისკურთან ლუი ტყვედ ჩაიგდეს. მას შემდეგ რაც ლუი -ის ტყვედ ჩავარდნის ამბავმა მიაღწია საფრანგეთამდე, დაიწყეს მწყემსთა ჯვაროსნული ლაშქრობა.
ჯიმ ჯარმუში

ჯეიმზ რობერტო „ჯიმ“ ჯარმუში (დ. 22 იანვარი, 1953, კიაჰოგა-ფოლსი, ოჰაიო) — ამერიკელი კინორეჟისორი, სცენარისტი, მსახიობი, პროდიუსერი, მემონტაჟე და კომპოზიტორი. საავტორო კინოს წარმომადგენელი. ცნობილია ფილმებით „კანონის ქვეშ“ (1986), „მკვდარი“ (1995), „ძაღლი-მოჩვენება: სამურაის გზა“ (1999), „მხოლოდ შეყვარებულები გადარჩებიან“ (2013) და სხვებით.
სტოკჰოლმის ხელშეკრულებები

სტოკჰოლმის ხელშეკრულებები — ორი ხელშეკრულება, რომლის შედეგადაც დასრულდა ჩრდილოეთის ომი შვედეთს, ჰანოვერსა და ბრანდერბურგ-პრუსიას შორის.

1718 წელს შვედეთის მეფე კარლ მოკლეს ფრედრიკსტენის რაიონში საალყო სამუშაოების დროს. სამეფო ტახტზე ავიდა მისი და ულრიკა ელეონორა, რომელიც საქმეებში უსაზღვროდ ენდობოდა ქმარს, ფრედერიკ ჰესენელს, რომელსაც ეკავა შვედეთის არმიის მთავარსარდლის თანამდებობა. ფრედერიკმა გადაწყვიტა დაეთმო შვედეთის გავლენის სფეროების ნაწილი პოლიტიკური მოსაზრებებით, რათა რამდენიმე ქვეყანა ჩაერთო რუსეთთან ომში.

1719 წლის 9 ნოემბერს სტოკჰოლმში ხელი მოაწერეს ხელშეკრულებას შვედეთსა და ჰანოვერს შორის, რომლის თანახმად ჰანოვერს გადაეცა ბრემენ-ვერდენი.

1720 წლის 20 იანვარს სტოკჰოლმში ხელი მოაწერეს ხელშეკრულებას შვედეთსა და პრუსიას შორის, რომლის თანახმად პრუსიას გადაეცა შვედეთის პომერანია, ასევე ქალაქები შტეტინი, დამი და გოლენიუვი. ხელშეკრულება ძალაში შევიდა 29 მაისს.
ჯორჯინიო ვეინალდუმი

ჯორჯინიო ვეინალდუმი (; დ. 11 ნოემბერი, 1990, როტერდამი) — ნიდერლანდელი ფეხბურთელი. სერია -ს კლუბ „რომასა“ და ნიდერლანდების ეროვნული საფეხბურთო ნაკრების ნახევარმცველი. მონაწილეობა მიიღო 2014 წლის მუნდიალზე.

მიღწევები
საკლუბო
პსვ ეინდჰოვენი:(2)
ერედივიზია: 2014–15
ნიდერლანდების საფეხბურთო თასი: 2011–12

ლივერპული:(2)
პრემიერ ლიგა: 2019–20
უეფა-ს ჩემპიონთა ლიგა: 2018–19 ფინალისტი: 2017–18

სანაკრებო
ნიდერლანდები
მსოფლიო ჩემპიონატი: მესამე ადგილი: 2014
ბაქტი

ბაქტი ან ბაკტი — ქრისტიანულ მაკურიასა და მუსლიმანურ ეგვიპტეს შორის გაფორმებული ხელშეკრულება. ბაქტი ძალაში 700 წლის განმავლობაში იყო, რითიც ის ისტორიის მანძილზე ყველაზე ხანგრძლივად მოქმები საერთაშორისო ხელშეკრულებაა. ხელშეკრულების დასახელება მომდინარეობს ან ბარტერის ეგვიპტური სახელიდან, ან ბერძნული ტერმინიდან – პაქტი.

მიუხედავად მისი ხანგრძლივი არსებობისა მის შესახებ მწირი ინფორმაცია არსებობს და ყველა მათგანი მოდის ისლამური წყაროებიდან. 641 წელს არაბებმა ეგვიპტის დაპყრობის შემდეგ სამხრეთით ილაშქრეს, თუმცა წააწყდნენ ძლიერ წინააღმდებობას და იძულებული გახდნენ გაეფორმებინათ სამშვიდობო ხელშეკრულება.

ხელშეკრულების ზუსტი ასლი არა შემორჩენილი. უძველესი ასლები გაფორმებიდან რამდენიმე საუკუნის შემდეგაა შექმნილი და ისინი ერთმანეთისგან განსხვავდებიან. თავდაპირველ შეთანხმება შეიძლება არც ყოფილიყო წერილობითი და მას მხოლოდ სიტყვიერი ფორმა ქონოდა. ცნობილია შეთანხმების რამდენიმე პუნქტი:

არაბები არ დაესხმებიან თავს ნუბიას, ხოლო ნუბიელები ეგვიპტეს.
ორივე ქვეყნის მოსახლეობას მეორე სახელმწიფოში თავისუფლად ვაჭრობის და გადაადგილების უფლება ექნებათ.
მეორე ქვეყანაში იმიგრაცია და დასახლება აკრძალულია.
ქვეყნიდან გაქცეულები და მონები უნდა დაუბრუნონ თავის ქვეყანას.
ნუბიელებმა უნდა უზრუნველყონ მეჩეთის არსებობა მუსლიმებისთვის.
ეგვიპტეს არ აქვს ვალდებულება ნუბია დაიცვას მესამე მხრის თავდასხმისაგან.

ასევე ნუბია ვალდებული იყო ეგვიპტისთვიას წელიწადში 360 მონა გაეგზავნა. ეს უნდა ყოფილიყო საუკეთესო ხარისხის მონები, ბავშვებისა და მოხუცების გარეშე. ზოგიერთი ვერსიის მიხედვით ეგვიპტეს სანაცვლოდ ნუბიისთვის უნდა მიეწოდებინა ხორბალი და ოსპი.

ეს შეთანხმება მუსლიმანური სამყაროსთვის უპრეცედენტო იყო, ის უფრო ახლოს იდგა ბიზანტიურ ტრადიციასთან. ამ შეთანხმებამ გარკვეული ხნით შეაკავა სუდანის რეგიონის ისლამიზაცია.
ალ-მუკთადი

ალ-მუკთადი (; დ. 1056 — გ. თებერვალი, 1094) — აბასიანთა სახალიფოს ხალიფა 1075-1094 წლებში. მისი მმართველობისას აბასიანებმა დაიბრუნეს მანამდე ფატიმიდების კონტროლირებული წმინდა ქალაქები, რითაც ხაზი გაესვა ისლამურ სამყაროში მათ რელიგიურ უპირატესობას. მის დროს სელჩუკები კვლავ აგრძელებენ ნომინალურად სახალიფოს შემადგენლობაში შემავალი ტერიტორიების დაპყრობას.

ალ-მუკთადი დაქორწინდა სელჩუკთა სულთან მელიქ-შაჰის ქალიშვილზე. შესაძლოა მას იმედი ჰქონდა, რომ ამ ქორწინების შედეგად დაბადებული ვაჟი გახდებოდა სულთანიც და ხალიფაც, თუმცა ქორწინება წარუმატებელი გამოდგა, რამაც გამოიწვია მელიქ-შაჰის მიერ სახალიფოს შიდა საქმეებში ჩარევა. 1092 წელს მან ხალიფას დამხობა სცადა, თუმცა ავად გახდა და გარდაიცვალა.
დიატლოვის უღელტეხილი

დიატლოვის უღელტეხილი — უღელტეხილი რუსეთში, სვერდლოვსკის ოლქის უკიდურეს ჩრდილო-დასავლეთით. მდებარეობს სამხრეთ ურალში, ხოლატჩახლსა (იგივე მკვდარი მთა, 1096,7 მ) და უსახელო მთას (905 მ) შორის.

სახელწოდება შეიძინა 1959 წლის თებერვლის მოვლენების შემდეგ, როდესაც ხოლატჩახლზე უცნაურ ვითარებაში დაიღუპა მთელი ტურისტული ჯგუფი, რომელსაც იგორ დიატლოვი ხელმძღვანელობდა.
ფრთები

ფრთა — ზოგი ცხოველის საფრენი ორგანო. ფრთები აქვს მწერების უმრავლესობას, ყველა ფრინველსა და ზოგ ძუძუმწოვარს (ხელფრთიანებს).

მწერების ფრთები მკერდის ფირფიტოვანი დანამატებია, ვითარდება შუა და უკანა მკერდის გვერდითი ნაოჭების საფარველიდან. ჩვეულებრიო 2 წყვილია. ფრთებში შედის ტრაქეები და ნერვები. აგებულების მიხედვით განარჩევენ: ბადებრივს (ნემსიყლაპიები, ბადეფრთიანები, ერთდღიურები) და აპკისებურს (აპკფრთიანები).

ფრინველთა ფრთები სახეშეცვლილი წინა კიდურებია. ჩვეულებრივად ფრთები დაკეცილია და მიკრულია ტანთან. ფრინველთა ფრთებს აეროდინამიკური თვალსაზრისით ხელსაყრელი თაღოვანი ფორმა აქვს. ფრინველთა ფრთების ფორმა დამოკიდებულია მათი ცხოვრების ნირსა და ფრენის თავისებურებებზე.

ღამურების ფრთები საფრენი აპკია, რომელიც გადაჭიმულია წინა კიდურების ძლიერ დაგრძელებულ თითებსა,სხეულსა და უკანა კიდურებს შორის.
გალერეა
მიო, ჩემო მიო (ფილმი)

მიო, ჩემო მიო — რეჟისორ ვლადიმერ გრამატიკოვის ეპიკური ფენტეზის ჟანრის მხატვრული ფილმი, რომელიც ეფუძნება ასტრიდ ლინგრენის ამავე სახელწოდების ნაწარმოებს. გადაღებულია სსრკ-ის, შვედეთის და ნორვეგიის შემოქმედებითი კოლექტივების მიერ.

ფილმში მთავარ როლებს ასრულებენ: ნიკოლას პიკარდი (მიო), კრისტიან ბეილი (იუმ-იუმი), კრისტოფერ ლი (კატო), სიუზანა იორკი (ფეიქარი), იგორ იასულოვიჩი (ენო) და ლიუბოვ გერმანოვა (იუმ-იუმის დედა).

გადაღებები მიმდინარეობდა ყირიმში, შვედეთსა და შოტლანდიაში. ფილმი ევროპულ გაქირავებაში 1987 წელს გამოვიდა, ხოლო აშშ-ში, შეცვლილი სახელწოდებით - 1988 წელს. მთავარი მუსიკალური თემის ავტორები არიან ბენი ანდერსონი და ბიორნ ულვეუსი, ხოლო შემსრულებელი - შვედური დუეტი . ფილმი იმ დროისთვის ასტრიდ ლინდგრენის სიცოცხლეში გადაღებული ყველაზე ძვირი ეკრანიზაცია იყო. მიუხედავად იმისა, ამსტერდამში მან -ის ჯილდო მიიღო, შვედეთში კრიტიკოსებმა უარყოფითად შეაფასეს და ლინდგრენის ნაწარმოების სუსტი ეკრანიზაციად ჩათვალეს.
ფუნჯები

ფუნჯები — დღევანდელი სუდანის ეთნიკური ჯგუფი. მათი წარმოშობა ზუსტი ადგილი უცნობია, თუმცა რსებობს ცნობები რომ ისინი ნუბიაში საუკუნის დასაწყისში შილუკების ტომმა სამხრეთი სუდიდან განდევნა.

1504 წელს მათ ნუბიაში გაანადგურეს ალვას სამეფო და შექმნეს სენარის სასულთნო. სასულთნო არსებობდა 1821 წლამდე, შემდეგ მისი მონარქების არაბიზაციის გამო მის ოფიციალურ ენად გამოცხადდა არაბული და სასულთნომ ფაქტობრივად ეგვიპტის ეიალეტს შეერწყა.
ტუტი იუსუპოვა

ტუტი იუსუპოვა (; დ. 1 ივლისი 1880, — გ. 28 მარტი 2015) — უზბეკეთის მოქალაქე, ეთნიკურად ყარაყალპაკი უხუცესი ქალი; დაუდასტურებელი წყაროებით ითვლება მსოფლიოს უხუცეს ადამიანად. დაიბადა უზბეკეთში 1880 წელს, რაც არ არის დადასტურებული დამოუკიდებელი წყაროების მიერ. ინფორმაციას მისი ასაკის შესახებ ვიგებთ მხოლოდ მისი დაბადების მოწმობიდან.

იუსუპოვა 9 წლიდან ფერმაში მუშაობდა.
ბირკიანის ღვთისმშობლის ეკლესია

ბირკიანის ღვთისმშობლის ეკლესია — ეკლესია ახმეტის მუნიციპალიტეტის სოფელ ბირკიანის დასავლეთით. განეკუთვნება - საუკუნეებს.

ეკლესია დარბაზულია, სამხრეთიდან და დასავლეთიდან იმავე პერიოდის მინაშენი ეკვრის (11,5 8,5 მ). სამხრეთ მინაშენის აღმოსავლეთ ნაწილში მცირე ზომის სათავსია (სადიაკვნე) გამოყოფილი, რომელიც ეკლესიას ვიწრო სწორკუთხა კარით უკავშირდება. მინაშენის დასავლეთ ნაწილი აფსიდით დასრულებული მოკლე დერეფანია, იგი დასავლეთ მინაშენთანაა შერწყმული და მასთან ერთად ქმნის ეკლესიის ორმხრივ გარშემოსავლელს.

შენობა მთლიანად ნატეხი ქვითაა აგებული. გარეთა კუთხეებისა და კარ-სარკმლების წყობაში გამოყენებულია შირიმი. ძეგლი ძლიერ დაზიანებულია: ჩამოშლილია ეკლესიის კამარა, კონქი და კედლების მნიშვნელოვანი ნაწილი. მთლიანად მიწითაა დაფარული დასავლეთ მინაშენი და ჩრდილოეთ ფასადის ქვედა ნახევარი. ეკლესიის ინტერიერი 1-1,5 მ-ზე მიწით და კედლების ნაშალითაა ამოვსებული.

ეკლესიას ორი შესასვლელი აქვს: სამხრეთით და დასავლეთით (ამოშენებულია). ორივე კარი გარედან სწორკუთხაა, შიგნიდან კი ნახევარწრიული თაღითაა გადახურული. მოგვიანებით საკურთხეველი დარბაზისგან კანკელით გაუმიჯნავთ, რომლის ნაშთი ნანგრვებითაა დაფარული. ეკლესიის სამხრეთ კედელში ორი სარკმელია. მათ თარაზული გადახურვა ჰქონიათ.